17. ΑΝΑΓΚ. ΝΟΜΟΣ υπ’ αριθ. 1404 της 9/9 Φεβρ. 1950 Περί κυρώσεως και συμπληρώσεως της υπ’ αριθ. 1048/1949 Πράξεως του Υπουργικού Συμβουλίου. Άρθρ.1.-Κυρούται η υπ’ αριθ. 1048/1949 Πράξις Υπουργικού Συμβουλίου έχουσα ούτω: Εν Αθήναις τη 13η Δεκεμβρίου 1949 ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόντες υπ’ όψιν: 1)Την υπ’ αριθ. 169670/49 κοινήν απόφασιν των Υπουργών Εφοδιασμού – Διανομών, Εθνικής Οικονομίας και Γεωργίας, δημοσιευεθείσαν εις το υπ’ αριθ. 194/15-11-1949(Τεύχος Β΄) φύλλον της Εφημερίδος της Κυβερνήσεως «περί δεσμεύσεως ελαιολάδου αρξαμένης εσοδείας». 2)Τον υπ’ αριθ. 1344/49 Α.Ν. δημοσιευθέντα εις το υπ’ αριθ. 332/27-11-49 φύλλον (Τεύχος Α΄) της Εφημερίδος της Κυβερνήσεως «περί προστασίας των μικρών παραγωγών και της καταναλώσεως». 3)Την ανάγκην όπως καταστή πρακτικώς δυνατή η εξαγωγή του ελαιολάδου εις το Εξωτερικόν. Αποφασίζομεν Εξουσιοδοτούμεν του Υπουργούς Εφοδιασμού – Διανομών, Εθνικής Οικονομίας και Γεωργίας, όπως δι’ αποφάσεώς των ρυθμίσωσι παν ζήτημα αφορών την συγκέντρωσιν και την εξαγωγήν ελαιολάδου κατά τρόπον διάφορον του δια της υπ’ αριθ. 169670/14-11-49 κοινής αποφάσεως οριζομένου. Η παρούσα κυρωθήσεται δια Νόμου. Άρθρ.2.-1.Αι κατά την, δια του παρόντος Νόμου κυρουμένην, υπ’ αριθ. 1048/1949 πράξιν του Υπουργικού Συμβουλίου εκδιδόμεναι κοιναί αποφάσεις των Υπουργών Εφοδιασμού – Διανομών, Εθνικής Οικονομίας και Γεωργίας δύνανται να αφορώσιν εις παν θέμα αναγόμενον εις την δέσμευσιν, συγκέντρωσιν και εξαγωγήν του ελαιολάδου, έτι δε και αποδέσμευσιν αυτού δημοσιεύονται δε κατά τα εν άρθρ. 3 του Ν.Δ.136/1946 «περί κυρώσεως τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος», οριζόμενα περί της δημοσιεύσεως Αγορανομικών διατάξεων. 2.Οι οπωσδήποτε παραβαίνοντες τας κατά την προηγουμένην παράγραφον κοινάς αποφάσεις των Υπουργών Εφοδιασμού και Διανομών, Εθνικής Οικονομίας και Γεωργίας τιμωρούνται με τας ποινάς του άρθρ.32 του Ν.Δ.136/1946. Άρθρ.3.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 